pythainlp/thai-wiki-dataset-v4 huggingface dataset:
วัดสุวรรณคูหาวารีวงศ์

วัดสุวรรณคูหาวารีวงศ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหาดทรายรี อำเภอเมืองชุมพร จังหวัดชุมพร ด้านหน้าวัดติดกับทะเล ส่วนหลังวัดติดหน้าผา เป็นเขตพื้นที่ดูแลของอุทยานแห่งชาติหมู่เกาะชุมพร
วัดสุวรรณคูหาวารีวงศ์ หรือ วัดถ้ำโพงพาง ตั้งวัดเมื่อ พ.ศ. 2458 ได้รับพระราชทานวิสุงคามสีมาเมื่อ พ.ศ. 2460 แต่เดิมเป็นวัดร้าง จนเมื่อหลวงปู่บุญมา ปภากโร ได้ออกธุดงค์มาพบวัดแห่งนี้ พบว่าวัดมีลักษณะดี ด้านหน้าเป็นทะเล ด้านหลังเป็นภูเขา เหมาะแก่วิปัสสนากรรมฐาน มีถ้ำอยู่ 2 ถ้ำ จึงได้พัฒนาเป็นวัดถ้ำโพงพางจนเรื่อยมา
หลวงปู่บุญมา ปภากโร ท่านเป็นเกจิอาจารย์ ซึ่งเป็นที่รู้จักกันดีในจังหวัดชุมพรและจังหวัดใกล้เคียง ท่านเป็นพระนักปฏิบัติ ท่านได้เริ่มสร้างวัตถุงคล เมื่อ พ.ศ. 2532 จนได้รับความนิยมจากศิษยานุศิษย์ทั้งไทยและชาวต่างประเทศ เช่น เสือหล่อกวัก เหรียญเสมารุ่นแรก และรูปเหมือน ฯลฯ
ดางาชิ

ดางาชิ (; โรมาจิ: "dagashi") ในญี่ปุ่นเป็นคำที่ใช้เรียกขนมราคาถูกที่ผลิตและจำหน่ายสำหรับเด็กเป็นหลัก ตรงกันข้ามกับ ขนมระดับสูงที่ใช้ในพิธีชงชาและของขวัญ
ประวัติศาสตร์.
ในโอซากะ ในช่วงปีเก็นโรกุ (ปี 1688–1704) ขนมที่ทำโดยใช้น้ำตาลทรายแดงราคาถูกที่ผลิตในประเทศเรียกว่า ซัตสึงาชิ  ตรงกันข้ามกับลูกกวาดคุณภาพสูงที่ใช้น้ำตาลนำเข้าราคาแพงในตอนนั้น นี่ถือเป็นต้นกำเนิดของดางาชิ หลังจากนั้นชื่อ ดางาชิ ก็ได้ปรากฏขึ้นเป็นครั้งแรกในเกียวโตและโอซากะในศตวรรษที่ 19 นอกจากนี้ยังทำโดยใช้ลูกเดือยหรือมิซูอาเมะเป็นวัตถุดิบให้ชาวบ้านทั่วไปรับประทานเป็นอาหารว่าง และมีราคาถูกจึงเรียกว่า อิจิมงงาชิ 
ในบางภูมิภาคมีการทำดางาชิวางขายเป็นมิยาเงงาชิแบบพื้นเมืองดั้งเดิม
ดางาชิส่วนใหญ่ที่ขายอยู่ในปัจจุบันนี้ได้รับการพัฒนาขึ้นมาหลังสงครามโลกครั้งที่สอง ตามกระแสจากยุคเมจิ และมีหลายประเภท นอกจากนี้ ส่วนใหญ่มีราคาต่ำมากแค่ประมาณ 5 ถึง 30 เยน ดังนั้นแม้แต่เด็กที่มักมีเงินติดตัวเพียงเล็กน้อยก็สามารถซื้อได้ บางแพ็กเกจอาจใช้นักกีฬาหรือตัวการ์ตูนอนิเมะ ที่เด็ก ๆ ชื่นชอบ และบางรายการได้รับการออกแบบเพื่อให้สามารถจับสลากและรับของแถมได้ถ้าถูกรางวัล
ในยุคโชวะ ร้านขนมดางาชิราคาถูกสามารถพบเห็นได้ทั่วไปตามหัวมุมถนนทั่วประเทศทั้งในร้านสะดวกซื้อ ซูเปอร์มาร์เก็ต หรือศูนย์การค้า
อรัญญ์ อัศวสืบสกุล

อรัญญ์ อัศวสืบสกุล (เกิด 18 ตุลาคม พ.ศ.2545) ชื่อเล่น ฟอร์ด เป็นนักแสดงชายชาวไทย สังกัดจีเอ็มเอ็มทีวี เริ่มเป็นที่รู้จักจากบท "ปอ" ในละครชุดทางโทรทัศน์เรื่อง แฟนผมเป็นประธานนักเรียน
ประวัติ.
อรัญญ์ อัศวสืบสกุล เกิดวันศุกร์ที่ 18 ตุลาคม พ.ศ. 2545 เป็นนักแสดงชาวไทย สำเร็จการศึกษาระดับชั้นมัธยมศึกษาจาก โรงเรียนสวนกุหลาบวิทยาลัย โดยเป็นศิษย์เก่าสวนกุหลาบวิทยาลัย รุ่นที่ 139 (OSK 139) รุ่น "เฉลิมพระเกียรติ" ขณะที่ศึกษาอยู่นั้นเป็นนักกิจกรรมตัวยง ได้รับเลือกเป็นคณะกรรมการนักเรียน รวมถึงเป็นประธานชุมนุมขับร้องประสานเสียง (SK Chorus) และได้รับเกียรติ ขึ้นภาพแปรอักษร โรงเรียนสวนกุหลาบวิทยาลัย งานฟุตบอลประเพณีจตุรมิตรสามัคคี ครั้งที่ 29 
ปัจจุบัน อรัญญ์ อัศวสืบสกุล กำลังศึกษา ภาควิชาศิลปการละคร คณะอักษรศาสตร์ จุฬาลงกรณ์มหาวิทยาลัย
อรัญญ์ อัศวสืบสกุล ได้เปิดกิจการแบรนด์เสื้อผ้าในวันที่ 15 กุมภาพันธ์ 2566 โดยใช้ชื่อว่า ConFidenZe Studio Official
วัดสุวรรณาวาส (อำเภอกันทรวิชัย)

วัดสุวรรณาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโคกพระ อำเภอกันทรวิชัย จังหวัดมหาสารคาม
วัดสุวรรณาวาสตั้งวัดเมื่อ พ.ศ. 2442 สิมได้รับพระราชทานวิสุงคามสีมาเมื่อ พ.ศ. 2459 เป็นสิมทึบในศิลปะล้านช้าง อิทธิพลช่างญวนแบบไม่มีมุขหน้าขนาด 4 ห้อง ยาว 8.73 เมตร กว้าง 4.98 เมตร ผนังก่ออิฐหุ้มเสาไม้กลมข้างละ 5 ต้น ขึ้นรับคือไม้และอะเสมีฝ้าเพดานไม้กระดาน หลังคาลด 2 ตับ ลดมุขหน้าหลังมุงกระเบื้องซีเมนต์หางว่าว เป็นสิมแบบมหาอุด เข้าเพียงประตูเดียว
ปูชนียวัตถุที่สำคัญคือ "พระพุทธมิ่งเมือง" หรือ "พระพุทธรูปสุวรรณาวาส" เป็นพระพุทธรูปศักดิ์สิทธิ์สมัยทวารวดีสลักจากหินทรายก้อนเดียว เเละเป็นพระพุทธรูปคู่บ้านคู่เมือง 1 ใน 2 องค์ ของชาวกันทรวิชัย มีความศักดิ์สิทธิ์มากชาวมหาสารคามให้ความเคารพนับถือ และเชื่อว่าสามารถดลบันดาลให้ฝนฟ้าตกต้องตามฤดูกาล และมีจารึกหินทรายสีแดง จารอักษรไทยน้อย ภาษาไทย-ภาษาบาลี ซึ่งปัจจุบันเลือนรางลงมากแล้ว
ร้านสะดวกซื้อ

ร้านสะดวกซื้อ เป็นร้านค้าปลีกที่ส่วนใหญ่เปิดตลอด 24 ชั่วโมง 365 วันต่อปี จัดการขายทั้งอาหารและสินค้าในชีวิตประจำวันมากมายในร้านค้าขนาดเล็ก
เดิมทีเป็นรูปแบบธุรกิจที่เกิดขึ้นมาในสหรัฐ แต่ต่อมาได้พัฒนาขึ้นในญี่ปุ่น จนขยายตัวไปทั่วโลก นายทุนเจ้าใหญ่ ๆ มักจะดำเนินกิจการร้านสะดวกซื้อเป็นร้านค้าแบบลูกโซ่
นัมบังงาชิ

นัมบังงาชิ (; โรมาจิ: "nanbangashi") เป็นคำในภาษาญี่ปุ่นที่ใช้เรียกขนมที่มีที่มาจากชาวตะวันตก (ส่วนใหญ่คือชาวโปรตุเกสหรือฮอลันดา) ในช่วงยุคอาซูจิ–โมโมยามะ และปัจจุบันถูกจัดอยู่ในประเภทหนึ่งของวางาชิ
ชื่อ.
คำว่า "นัมบัง" นั้นเป็นศัพท์มาจากภาษาจีน เขียนเป็นอักษรจีนว่า 南蛮 อ่านตามภาษาจีนกลางว่า "หนานหมาน" เดิมทีในความคิดของชาวจีนนั้น 南蛮 เป็นคำที่บ่งบอกถึงกลุ่มชาติพันธุ์ต่าง ๆ ทางตอนใต้จากบริเวณที่ราบลุ่มตอนกลางของจีน เป็นคำที่ใช้เรียกเชิงเหยียดหยาม แต่ที่ญี่ปุ่นใช้คำนี้เรียกชายตะวันตก ในปัจจุบันแทบไม่มีความหมายในเชิงเหยียดหยามแล้ว และคำว่า 南蛮 ก็ถูกนำมาใช้เรียกของบางอย่างที่มีที่มาจากโลกตะวันตก จึงเป็นที่มาของคำว่านัมบังงาชิ
"นัมบังงาชิ" กับ "โยงาชิ".
ในภาษาญี่ปุ่นยังมีอีกคำที่ใช้เรียกขนมที่มาจากชาวตะวันตก คือ โยงาชิ (洋菓子) แต่ข้อแตกต่างคือโยงาชิใช้เรียกขนมฝรั่งในฐานะที่เป็นคำตรงข้ามกับวางาชิซึ่งหมายถึงขนมญี่ปุ่น ส่วนนัมบังงาชิจะหมายถึงขนมที่มีที่มาจากชาวตะวันตกตั้งแต่ช่วงคริสต์ศตวรรษที่ 16 และปัจจุบันได้กลายเป็นส่วนหนึ่งของวางาชิไปแล้ว
คารูเมยากิ

คารูเมยากิ  หรืออาจเรียกว่า คารูเมระ , คารูเมรายากิ  และ คารูยากิ  เป็นดางาชิประเภทหนึ่ง มีการวางขายตามแผงลอยริมถนนในงานเทศกาลและงานแสดงสินค้าต่าง ๆ ของญี่ปุ่น
ชื่อ "คารูเมยากิ" มีที่มาจากคำในภาษาโปรตุเกสว่า "การาแมลู"  ซึ่งแปลว่าลูกกวาดหรือคาราเมล
คารูเมยากินั้นมีลักษณะคล้ายกับทอฟฟี่ชนิดหนึ่งที่เรียกว่า ฮันนีโคมบ์ทอฟฟี (แปลว่า "ทอฟฟี่รังผึ้ง") แต่จะมีขนาดใหญ่กว่า
คมเปโต

คมเปโต (; โรมาจิ: "konpeitō") เป็นวางาชิที่ทำเป็นทรงกลมขนาดเล็กที่ทำผิวเป็นลักษณะมีหนามขรุขระ ทำจากน้ำตาลและน้ำปรุงรส
ปกติจะเขียนคันจิเป็น แต่นอกจากนี้ยังอาจเขียนเป็น , หรือ 
ชื่อ "คมเปโต" มีที่มาจากคำในภาษาโปรตุเกสว่า "กงไฟตู" (แปลว่า "ขนมเคลือบหรือฉาบน้ำตาล") กล่าวกันว่าชาวโปรตุเกสเป็นผู้นำคมเปโตเข้ามาเผยแพร่ในคีวชูและญี่ปุ่นตะวันตกพร้อมกับคัสเตลลาและอาริเฮโตในฐานะนัมบังงาชิ มีหลายทฤษฎีเกี่ยวกับช่วงเวลาที่คมเปโตเข้ามาในญี่ปุ่นครั้งแรก แต่โดยทั่วไปกล่าวกันว่าเข้ามาใน ค.ศ. 1546 ในช่วงยุคเซ็งโงกุ
ตะวันยอแสง

ตะวันยอแสง บทประพันธ์เสนีย์ บุษปะเกศ ถูกนำมาสร้างเป็นภาพยนตร์ในปี พ.ศ. 2505 ในปี พ.ศ. 2521 บทประพันธ์เรื่องนี้ถูกช่อง 3 นำมาสร้างเป็นละครเป็นครั้งแรก ในปี พ.ศ. 2540 ค่ายทีวีซีน ได้นำมาสร้างเป็นละครอีกครั้ง บทโทรทัศน์โดย เอกลิขิต นำแสดงโดย ซอนย่า คูลลิ่ง และ ศรัณยู วงษ์กระจ่าง
หลังจากลิขสิทธิ์กับทางช่อง 3 หมดลง ในปี พ.ศ. 2553 ดีด้าวิดีโอ ได้นำกลับมาสร้างเป็นละครอีกครั้งทางช่อง 7 บทโทรทัศน์โดย คทาหัสต์ บุษปะเกศ และสิริรัตน์ จีรนุช นำแสดงโดย วีรภาพ สุภาพไพบูลย์ และ เขมนิจ จามิกรณ์
และล่าสุด ในปี พ.ศ. 2560 บริษัท มหานิยมชมชอบ จำกัด โดยผู้จัดสินจัย เปล่งพานิช ออกอากาศทางช่อง 3 นำแสดงโดย ณัฐวุฒิ สกิดใจ พิจักขณา วงศารัตนศิลป์ วชิรวิชญ์ ไพศาลกุลวงศ์ และ รินรดา แก้วบัวสาย
เพลงประกอบละคร.
ปี 2540
1. ตะวันยอแสง ขับร้องโดย กรรณกวี ชูฤทธิ์
2. เธอคือรัก ขับร้องโดย วุฒิพันธ์ เผงสวัสดิ์ และ ธนพร แวกประยูร
ปี 2553
1. ตะวันยอแสง
ปี 2560
1. ตะวันในหัวใจ ขับร้องโดย หนอยแน่ ณรัชต์หทัย
2. ใกล้แค่ลมหายใจ (Original Version) ขับร้องโดย โดม จารุวัฒน์ เชี่ยวอร่าม
3. ใกล้แค่ลมหายใจ ขับร้องโดย แก้ม วิชญาณี เปียกลิ่น
อีฟ โรเช

อีฟ โรเช (7 เมษายน 1930 - 26 ธันวาคม 2009) เป็นนักธุรกิจชาวฝรั่งเศสและผู้ก่อตั้งบริษัทเครื่องสำอางที่มีชื่อของเขา เขาเป็นผู้บุกเบิกการใช้ส่วนผสมจากธรรมชาติในเครื่องสำอางสมัยใหม่
ประวัติ.
อีฟ โรเชเกิดที่หมู่บ้านลา กาซิญี่, Morbihan หลังจากพ่อของเขาเสียชีวิตเมื่อเขาอายุเพียง 14 ปี เขาก็ช่วยแม่ดูแลธุรกิจสิ่งทอเล็ก ๆ ของครอบครัว หมอในท้องถิ่นได้สอนสูตรครีมทาห้ามเลือดโดยใช้ดอกซีแลนดีนให้เขา และเขาตัดสินใจขายครีมทางไปรษณีย์พร้อมกับโฆษณาในนิตยสาร Ici Paris
ธุรกิจ.
ผลิตภัณฑ์จากธรรมชาติและการขายทางไปรษณีย์เป็นเสาหลักของบริษัทเครื่องสำอางที่เขาก่อตั้งขึ้นในปี ค.ศ. 1959 บริษัทเติบโตอย่างรวดเร็ว และ 3 ปีต่อมา เขาเปิดร้านสาขาแรก อีฟ โรเชเกษียณจากบริษัทในปี ค.ศ. 1992 โดยส่งต่อการบริหารบริษัทให้กับลูกชายของเขา ดีดีเยร์ แต่เขาก็กลับมาบริหารบริษัทอีกครั้งหลังจากการเสียชีวิตของดีดีเยร์ ในปี ค.ศ. 1994
บริสหลานชายของเขาได้รับการเสนอชื่อเป็นรองประธานบริษัทในปี ค.ศ. 2007 และกลายเป็นประธานบริษัทอย่างสมบูรณ์หลังจากการเสียชีวิตของ อีฟ โรเช ในปี ค.ศ. 2009 บริษัทมีมูลค่าประมาณ 2 พันล้านยูโรในปี ค.ศ. 2007 และมีพนักงาน 15,000 คน อีฟ โรเช กรุ๊ป มีรายได้หมุนเวียน 2.5 พันล้านยูโรในปี ค.ศ. 2017
ชานุกูล ก๋ารินทร์

ชานุกูล ก๋ารินทร์ (ชื่อเล่น ไนซ์; เกิด 23 เมษายน พ.ศ. 2540) เป็นนักฟุตบอลชาวไทย ปัจจุบันลงเล่นในตำแหน่งกองกลางให้กับการท่าเรือ ในไทยลีก และทีมชาติไทย
 "ณ วันที่ 11 มีนาคม 2566"
 "ณ วันที่ 29 มีนาคม 2566"
ทีมชาติ.
ในวันที่ 14 มีนาคม พ.ศ. 2566 ชานุกูลมีชื่อติดทีมชาติไทย ในการแข่งขันกระชับมิตรที่พบกับซีเรีย และสหรัฐอาหรับเอมิเรตส์ เขาลงเล่นให้กับทีมชาติครั้งแรกเมื่อวันที่ 29 มีนาคม พ.ศ. 2566 ในนัดกระชับมิตรพบกับสหรัฐอาหรับเอมิเรตส์ โดยเขาถูกส่งลงมาเป็นสำรองในนาทีที่ 67
กีฬาฮอกกี้ในเอเชียนเกมส์ 2022 – รอบคัดเลือกชาย

รอบคัดเลือกชายของกีฬาฮอกกี้ในเอเชียนเกมส์ 2022  เป็นการแข่งขันรอบคัดเลือกสำหรับการแข่งขันฮอกกี้ชายในเอเชียนเกมส์ 2022 จัดขึ้นตั้งแต่วันที่ 6 ถึง 15 พฤษภาคม ค.ศ. 2022 ที่กรุงเทพมหานคร ประเทศไทย เพื่อคัดเลือกทีม 6 อันดับแรกที่ได้ผ่านเข้ารอบในเอเชียนเกมส์ 2022
สรุปอันดับ.
ที่มา: FIH
อีฟ โรเช (บริษัท)

อีฟ โรเช  เป็นบริษัทผลิตภัณฑ์บำรุงผิว เครื่องสำอาง และน้ำหอมของฝรั่งเศส ก่อตั้งขึ้นในปี ค.ศ. 1965 โดยอีฟ โรเช ผู้ประกอบการชาวฝรั่งเศสในลา กาซิญี่ ปัจจุบันบริษัทมีร้านค้ากว่า 3,000 แห่ง โดยประมาณครึ่งหนึ่งเป็นสาขาแฟรนไชส์ใน 88 ประเทศใน 5 ทวีป และมีพนักงาน 13,500 คน สำนักงานใหญ่ของบริษัทตั้งอยู่ในเมืองแรน แคว้นเบรอตาญ นอกจากนี้ยังดูแลสวนพฤกษศาสตร์ "Jardin botanique Yves Rocher de La Gacilly" ซึ่งเปิดให้ประชาชนทั่วไปเข้าชมที่โรงงานใน ลา กาซิญี่ โดยไม่เสียค่าใช้จ่าย
สำหรับประสบการณ์ระดับประเทศและระดับนานาชาติของบริษัทในด้านการพัฒนาอย่างยั่งยืนและผลิตภัณฑ์ที่เป็นมิตรกับสิ่งแวดล้อม ทำให้รางวัล Environment Possibility Award ได้มอบรางวัลในสาขา "วีรบุรุษด้านสิ่งแวดล้อมแห่งปี" ให้กับอีฟ โรเช ในปี ค.ศ. 2020
โรเช กรุ๊ป ซึ่งเดิมคือ อีฟ โรเช กรุ๊ป มีผลประกอบการ 2.75 พันล้านยูโรในปี ค.ศ. 2019 ในกลุ่มยังรวมถึงแบรนด์ Daniel Jouvance, DR Pierre Ricaud, Isabel Derroisne, Petit Bateau, Kiotis, Stanhome และ Galerie Noemie
กีฬาฮอกกี้ในเอเชียนเกมส์ 2022 – รอบคัดเลือกหญิง

รอบคัดเลือกหญิงของกีฬาฮอกกี้ในเอเชียนเกมส์ 2022  เป็นการแข่งขันรอบคัดเลือกสำหรับการแข่งขันฮอกกี้หญิงในเอเชียนเกมส์ 2022 จัดขึ้นตั้งแต่วันที่ 6 ถึง 14 มิถุนายน ค.ศ. 2022 ที่จากาตาร์ ประเทศอินโดนีเซีย เพื่อคัดเลือกทีม 6 อันดับแรกที่ได้ผ่านเข้ารอบในเอเชียนเกมส์ 2022
สรุปอันดับ.
ที่มา: FIH
อาเตเนวุลรอมึน

อาเตเนวุลรอมึน  เป็นโถงคอนเสิร์ตในใจกลางกรุงบูคาเรสต์และเป็นภูมิสัญลักษณ์แห่งหนึ่งของเมืองหลวงของประเทศโรมาเนีย เปิดมาตั้งแต่ปี 1888 และเป็นโถงแสดงดนตรีที่มีเกียรติมากที่สุดของบูคาเรสต์ รวมถึงเป็นที่ตั้งของวงฟิลฮาร์มอนิก "จอร์เจ เอเนสกู" และเป็นที่จัดงานเทศกาลจอร์เจ เอเนสกู
ประวัติศาสตร์.
ในปี 1865 บุคคลสำคัญในสายวัฒนธรรมและศิลปวิทยาการอย่างกอนสตันติน เอซาร์กู, วาซีเล อาเลกซันเดรสกู อูเรกียา และนีกอลาเอ เกรตซูเลสกู ได้ก่อตั้งสมาคมวัฒนธรรมอาเตเนวุลรอมึน (Romanian Athenaeum Cultural Society) และได้ให้มีการก่อสร้างอาคารอาเตเนวุลรอมึนชึเนเพื่ออุทิศแก่ศิลปวิทยาการขึ้นในบูคาเรสต์
อาคารเป็นผลงานออกแบบของปอล หลุยส์ อาลแบร์ กาเลอรง สถาปนิกชาวฝรั่งเศส บนที่ดินของตระกูลเวอเกอเรสกู และเปิดในปี 1888 กระนั้นงานก่อสร้างยังคงดำเนินไปจนถึงปี 1897 ส่วนหนึ่งของเงินทุนก่อสร้างมาจากการบริจาคของสาธารณชนตลอด 28 ปี ด้วยคำขวัญว่า "บริจาคหนึ่งเลวูเพื่ออาตาเนว!" 
มีการซ่อมแซมอาคารครั้งใหญ่ในปี 1992 และได้ว่าจ้างจิตรกรซิลวียู เปเตรสกู ให้ทำงานซ่อมแซมภาพเขียน การซ่อมแซมครั้งใหญ่นี้ยังซ่อมแซมโครงสร้างของอาคารที่เสี่ยงต่อการถล่ม ใช้มูลค่าไปรวม 9 ล้านยูโร ครึ่งหนึ่งจากรัฐบาลและครึ่งหนึ่งจากสภายุโรป
ทางหลวงแผ่นดินหมายเลข 3260

ทางหลวงแผ่นดินหมายเลข 3260 (สายหนองวัลย์เปรียง – วัดป่าเลไลยก์) เป็นทางหลวงแผ่นดินในจังหวัดสุพรรณบุรี มีระยะทางตลอดทั้งสาย 41.329 กิโลเมตร เป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกหนองวัลย์เปรียง บน ทางหลวงแผ่นดินหมายเลข 321 ตำบลทุ่งคอก อำเภอสองพี่น้อง ไปทางทิศตะวันออกเฉียงเหนือ ผ่านตัวอำเภอสองพี่น้อง เข้าสู่เขตอำเภอบางปลาม้า ที่ตำบลวัดโบสถ์ และผ่านตำบลมะขามล้ม และเข้าสู่เขตอำเภอเมืองสุพรรณบุรี ที่ตำบลดอนกำยาน และตัดกับทางหลวงแผ่นดินหมายเลข 357 ไปสิ้นสุดที่แยกวัดป่าเลไลยก์ ตัดกับทางหลวงแผ่นดินหมายเลข 321 และ ทางหลวงแผ่นดินหมายเลข 3487 ในตำบลรั้วใหญ่ อำเภอเมืองสุพรรณบุรี เป็นเส้นทางในความรับผิดชอบของแขวงทางหลวงสุพรรณบุรีที่ 1 และ แขวงทางหลวงสุพรรณบุรีที่ 2 (อู่ทอง)
วัดวัชคามคชทวีป

วัดวัชคามคชทวีป [วัด-วัด-ชะ-คาม-คด-ชะ-ทะ-วีบ] เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเกาะช้างในตำบลเกาะช้างใต้ อำเภอเกาะช้าง จังหวัดตราด 
วัดวัชคามคชทวีป เดิมชื่อว่า วัดสลักคอก ประกาศตั้งวัดเมื่อ พ.ศ. 2425 ได้รับพระราชทานวิสุงคามสีมาเมื่อ วันที่ 26 มกราคม พ.ศ. 2446 ซึ่งในคราวพระบาทสมเด็จพระจุลจอมเกล้าเจ้าอยู่หัว ขณะทรงพระชนมายุ 31 พรรษา ได้เสด็จไปที่เกาะช้างและวัดสลักคอก ดังความในพระราชหัตถเลขา 2427 ตอนหนึ่ง ความว่า "..เวลาเช้า ลงเรือกระเชียง เรือไฟลากไปที่สลักคอก ขึ้นไปตามบ้านพัก ที่วัดตำบลนั้น เจ้านายข้าราชการข้างหน้าข้างในเรี่ยรายเงินถวายพระ ราษฎรพากันขอให้เหยียบที่สร้างพระอุโบสถ ด้วยวัดนั้น ยังหามีพระอุโบสถไม่ จึงได้รับจะสร้างพระอุโบสถให้ ตั้งชื่อว่า วัดวัชคามคชทวีป.." 
โดยชื่อวัดวัชคามคชทวีป เป็นนามพระราชทาน จากพระบาทสมเด็จพระจุลจอมเกล้าเจ้าอยู่หัว ในขณะนั้นทางวัดยังไม่มีอุโบสถ ประชาชนจึงได้กราบบังคมทูลพระกรุณาให้ทรงเหยียบที่สำหรับสร้างอุโบสถจนเป็นที่ตั้งของในปัจจุบัน
ฌ็อง-บาติสต์ เกลแบร์

ฌ็อง-บาติสต์ เกลแบร์  เป็นนายพลชาวฝรั่งเศสระหว่างสงครามปฏิวัติฝรั่งเศส ในตอนแรก เขารับราชการในกองทัพหลวงฝรั่งเศสเป็นเวลาหนึ่งปี จากนั้นจึงย้ายไปรับราชการในกองทัพจักรวรรดิโรมันอันศักดิ์สิทธิ์ภายใต้ราชวงศ์ฮาพส์บวร์คเป็นเวลาเจ็ดปี อย่างไรก็ตาม การที่เขามีพื้นเพเป็นสามัญชน ทำให้เขาไม่ได้รับความก้าวหน้าเท่าที่ควร และแล้ว เมื่อเขาอาสาเข้าร่วมกับกองทัพปฏิวัติฝรั่งเศสในปี 1792 เขาก็มีความก้าวหน้าอย่างรวดเร็ว
เกลแบร์ประจำการอยู่ในไรน์ลันท์ระหว่างสงครามสหสัมพันธมิตรครั้งที่หนึ่ง และมีส่วนปราบกลุ่มกบฏนิยมเจ้าในจังหวัดว็องเด จากนั้นเขาลาออกจากราชการและใช้ชีวิตอย่างสงบสุขชั่วคราว จนกระทั่งในปี 1798 เขากลับเข้ารับราชการอีกครั้งและติดตามนายพลนโปเลียน โบนาปาร์ต ในการทัพอียิปต์ ต่อมา ภายหลังนโปเลียนออกจากอียิปต์ เกลแบร์ก็ได้รับแต่งตั้งเป็นผู้บัญชาการทหารฝรั่งเศสประจำอียิปต์ เขาถูกลอบสังหารเมื่อปี 1800 ในกรุงไคโร
เขตแฮอุนแด

เขตแฮอุนแด  เป็นเขต ("คู/กู") ที่ตั้งอยู่ทางตะวันออกของมหานครปูซาน ประเทศเกาหลีใต้ เขตแฮอุนแดมีประชากรประมาณ 423,000 คน คิดเป็นร้อยละ 11.6 ของประชากรทั้งหมดของปูซาน ถือเป็นเขตที่มีประชากรมากที่สุดในปูซาน มีขนาดพื้นที่ 51.44 ตารางกิโลเมตร (19.86 ตารางไมล์) 
แฮอุนแดเคยมีสถานะเป็นสำนักงานสาขาหนึ่งของมหานครปูซานเมื่อ ค.ศ. 1976 และได้รับการยกฐานะเป็นเขตเมื่อ ค.ศ. 1980
เขตแฮอุนแดมีการเชื่อมต่อกับระบบขนส่งในเมืองคือ รถไฟใต้ดินปูซาน สาย 2 และมีสถานีของเส้นทางรถไฟทางไกลสายทงแฮนัมบู
เขตการปกครอง.
เขตแฮอุนแดแบ่งออกเป็นแขวง ("ทง/ดง") ประกอบด้วย 7 แขวงในเชิงกฎหมาย ซึ่งครอบคลุม 18 แขวงในเชิงบริหาร ดังต่อไปนี้
จ็อก สไตน์

จอห์น "จ็อก" สไตน์ (;5 ตุลาคม 1922 – 10 กันยายน 1985) เป็นอดีตนักฟุตบอลและผู้จัดการทีมชาวสกอตแลนด์ เขาเป็นผู้จัดการทีมคนแรกของฝั่งสหราชอาณาจักรที่คว้าแชมป์ยูโรเปียนคัพกับกลาสโกว์เซลติกในปี ค.ศ. 1967 สไตน์ยังพาเซลติกคว้าแชมป์ลีกสก็อตแลนด์ 9 สมัยติดต่อกันระหว่างปี ค.ศ. 1966 ถึง ค.ศ. 1974
บีอิงฟันนีอินอะฟอร์รินแลงเกวจ

บีอิงฟันนีอินอะฟอร์รินแลงเกวจ  เป็นสตูดิโออัลบั้มลำดับที่ 5 ของวงดนตรีชาวอังกฤษ เดอะ 1975 วางจำหน่ายในวันที่ 14 ตุลาคม ค.ศ. 2022 โดยเดอร์ตีฮิต อัลบั้มนี้บันทึกที่เรียลเวิลด์สตูดิโอส์เป้นหลักในเมืองวิลต์เชียร์ เปิดตัวซิงเกิลนำ "Part of the Band" เมื่อวันที่ 7 กรกฎาคม ค.ศ. 2022 ตามด้วยซิงเกิล "Happiness" "I'm in Love with You" และ "All I Need to Hear"
อัลบั้มนี้ได้รับการเสนอชื่อเข้าชิงรางวัลอัลบั้มแห่งปีจากงานบริตอะวอดส์ในปี ค.ศ. 2023
ผลตอบรับเชิงวิจารณ์.
"บีอิงฟันนีอินอะฟอร์รินแลงเกวจ" ได้รับเสียงชื่นชมอย่างมากเมื่อเปิดตัว เมทาคริติกให้คะแนนปกติจาก 100 ตามบทวิจารณ์ของนักวิจารณ์กระแสหลัก อัลบั้มนี้ได้รับคะแนน 82 จาก 100 จากบทวิจารณ์ของนักวิจารณ์ 16 คน ซึ่งบ่งชี้ว่า "ยูนิเวอร์แซลแอคเคลม" อัลบั้มนี้ได้รับการจัดอันดับ 7.6 จาก 10 จากผู้รวบรวมเอนีดีเซ็นต์มิวสิก?
สงครามชิงบัลลังก์

สงครามชิงบัลลังก์  เป็นซีรีส์โทรทัศน์อิงประวัติศาสตร์ของเกาหลีใต้ปี ค.ศ. 2015 นำแสดงโดย ชา ซึง-ว็อน, อี ย็อน-ฮี, คิม แจ-ว็อน, ซอ คัง-จุน, ฮัน จู-วัน และ โช ซ็อง-ฮา ออกอากาศทางช่องเอ็มบีซี ตั้งแต่วันที่ 13 เมษายน ถึง 29 กันยายน ค.ศ. 2015 ในวันจันทร์และวันอังคาร เวลา 22:00 น. (เวลามาตรฐานเกาหลี) จำนวน 50 ตอน
เนื้อเรื่อง.
เจ้าชายควังแฮ (แสดงโดย ชา ซึง-ว็อน) พระราชโอรสของพระสนม แย่งชิงราชบัลลังก์โชซอนจากสายพระโลหิตโดยตรงของพระราชบิดา พระเจ้าซ็อนโจ (แสดงโดย พัค ย็อง-กยู)
หลังจากพระอนุชา เจ้าชายย็องชัง (แสดงโดย ช็อน จิน-ซอ) ถูกสำเร็จโทษ เจ้าหญิงช็องมย็อง (แสดงโดย อี ย็อน-ฮี) ซึ่งหนีออกจากวังได้ ระหว่างการสังหารหมู่ เริ่มใช้ชีวิตแบบสามัญชนด้วยการปลอมตัวเป็นผู้ชายพร้อมวางแผนแก้แค้น
ฟอร์มอาร์โกนาวิส

ฟอร์มอาร์โกนาวิส (from ARGONAVIS, เดิมมีชื่อว่า อาร์โกนาวิสฟอร์มแบงดรีม! (Argonavis from BanG Dream!) ในปี พ.ศ. 2561-2564) เป็นโครงการสื่อผสมญี่ปุ่นโดยบริษัทบูชิโรด ซีรีส์อนิเมะโทรทัศน์โดยสตูดิโอซันจิเก็งออกอากาศตั้งแต่วันที่ 10 เมษายนถึง 3 กรกฎาคม พ.ศ. 2563 ทางผังรายการ Super Animeism เกมมือถือแนวเกมจังหวัดโดย DeNa ชื่อว่า "อาร์โกโนวิสฟอร์มแบงดรีม! เอเอไซด์" (Argonavis from BanG Dream! AAside) ที่มีวงอาร์โกนาวิสเป็นวงหลง จำหน่ายในญี่ปุ่นเมื่อวันที่ 14 มกราคม พ.ศ. 2564 ภาพยนตร์อนิเมะมัดรวมชื่อว่า "เกกิโจบัง อาร์โกนาวิส: รีวเซ โนะ โอบิลกาโต" ออกฉายในวันที่ 19 พฤศจิกายน พ.ศ. 2564 และภาพยนตร์อนิเมะใหม่ชื่อเรื่องว่า "เกกิโจบัง อาร์โกนาวิส แอ็กเซีย" มีกำหนดออกฉายในเดือนมีนาคม พ.ศ. 2566 
ในเดือนพฤศจิกายน พ.ศ. 2564 มีการประกาศว่าโครงการเปลี่ยนชื่อจาก "อาร์โกนาวิสฟอร์มแบงดรีม!" เป็น "ฟอร์มอาร์โกนาวิส" หมายความว่าได้แยกโครงการออกมาเป็นของตัวเองแทนที่การเป็นส่วนหนึ่งของ"แบงดรีม!" บริษัทใหม่ที่เน้นการบริหารโครงการชื่อ บริษัท อาร์โกนาวิส จำกัด ก็ได้รับการก่อตั้งขึ้นโดยไดซูเกะ ฮีวงะเป็นผู้จัดการฝ่ายประชาสัมพันธ์ ความเคลื่อนไหวเพิ่มเติมได้แก่การจัดตั้งแฟนคลับ การยุติเซิร์ฟเวอร์ของเกมจังหวะ"เอเอไซด์" และเกมสมาร์ทโฟนใหม่ที่อยู่ระหว่างการพัฒนา
เคจิ มูโต

เคจิ มูโตะ (武藤敬司, Mutō Keiji , เกิดเมื่อวันที่ 23 ธันวาคม ค.ศ. 1962) เป็นนักมวยปล้ำอาชีพและผู้บริหารมวยปล้ำอาชีพ ชาวญี่ปุ่นที่เกษียณแล้ว เขาเป็นที่รู้จักจากผลงานThe Great Muta (ザ・グレート・ムタ, Za Gurēto Muta)ในWorld Championship Wrestling (WCW) และNew Japan Pro-Wrestling (NJPW) ในช่วงปี 1980 และ 1990 และจากการวิ่งในญี่ปุ่น อื่นๆ , อเมริกัน , เปอร์โตริโก , และโปรโมชั่นเม็กซิ กัน เขาเป็นคนที่ประธานของAll Japan Pro Wrestling (AJPW) ตั้งแต่ปี 2002 ถึง 2013 และผู้อำนวยการตัวแทนของWrestle-1 (W-1) ตั้งแต่ปี 2013 ถึง 2020
ถือว่าเป็นหนึ่งในนักมวยปล้ำที่ยิ่งใหญ่ที่สุดตลอดกาล มูโตะยังเป็นหนึ่งในนักมวยปล้ำญี่ปุ่นคนแรกๆ ที่มีฐานแฟนๆ จากต่างประเทศ กลไก "The Great Muta" เป็นหนึ่งในกลไกที่มีอิทธิพลมากที่สุดในpuroresuซึ่งเลียนแบบโดยนักมวยปล้ำหลายคน รวมถึงSatoshi Kojima (ในชื่อ The Great Koji), Kazushi Miyamoto (ในชื่อ The Great Kazushi), Atsushi Onita (ในชื่อ The Great Nita) และSeiya Sanada (ในฐานะ The Great Sanada) คนอื่นคัดลอกหรือดัดแปลงการเคลื่อนไหวบางอย่างที่เขานิยมหรือคิดค้น เช่นShining Wizard , Moonsault , Muta Lockและแส้ขาสกรูมังกร. เขามีส่วนร่วมในการแข่งขันมวยปล้ำอาชีพที่ถือว่าดุเดือดที่สุดรายการหนึ่งในเวลานั้นกับฮิโรชิ ฮาเสะซึ่งนำไปสู่การสร้าง " มาตราส่วนมุตะ " ซึ่งให้คะแนนความนองเลือดของการแข่งขันเทียบกับค่า 1.0 ของรายการนี้
มูโตะเป็นหนึ่งในห้านักมวยปล้ำที่คว้าแชมป์เมเจอร์สามรายการของ puroresu (แชมป์ Triple Crown Heavyweight ของ AJPW , แชมป์ IWGP รุ่น Heavyweight ของ NJPW และแชมป์ GHC รุ่นเฮฟวี่เวต ของ Noah) ร่วมกับKensuke Sasaki , Yoshihiro Takayama , Satoshi KojimaและYuji Nagata นอกจากนี้เขายังจัดการแข่งขันNWA Worlds Heavyweight Championshipทำให้ เขาเป็น แชมป์โลกรวมเก้าสมัย เขายังเป็น แชมป์แท็กทีมโลก 13 สมัย: AJPW World Tag Team Championships 5 สมัย , IWGP Tag Team Championships 6 สมัย , 1 สมัยGHC Tag Team ChampionshipและWCW World Tag Team Championship หนึ่ง รายการ โดยรวมแล้วเขาจัดการแข่งขันได้ 32 รายการ
ในปี 2013 Muto ก่อตั้ง W-1 ซึ่งเขาปล้ำแบบกึ่งประจำด้วย เขาปรากฏตัวพิเศษสำหรับการโปรโมตอเมริกาTotal Nonstop Action Wrestling (TNA เปลี่ยนชื่อเป็น Impact Wrestling ในปี 2017) ตั้งแต่ปี 2014 ถึง 2019 ซึ่งเป็นส่วนหนึ่งของการแลกเปลี่ยนความสามารถกับ W-1 ในเดือนมิถุนายน 2022 มุโตะประกาศว่าเขาจะเกษียณในปี 2023 การแข่งขันเกษียณอายุของเขาเกิดขึ้นในวันที่ 21 กุมภาพันธ์ 2023 ที่โตเกียวโดมระหว่างการแข่งขัน Keiji Muto Grand Final Pro-Wrestling "Last-Love" ของโนอาห์ ในปี 2023 เขาได้รับการเสนอชื่อเข้าสู่หอเกียรติยศของ WWE
ผลงานแชมป์ความสำเร็จ.
1
2
เครดิตสวิส

เครดิตสวิสกรุปเอจี  เป็นวาณิชธนกิจระดับโลกและบริษัทด้านการบริการทางการเงินที่ก่อตั้งและมีสำนักงานใหญ่ในสวิตเซอร์แลนด์ในฐานะบริษัทอิสระแต่ปัจจุบันเป็นบริษัทสาขาของยูบีเอส ตามที่ยูบีเอสระบุ เครดิตสวิสก็จะถูกรวมเข้ากับยูบีเอสอย่างสมบูรณ์ แต่ในขณะที่การเข้าซื้อกิจการยังไม่เสร็จสมบูรณ์ ทั้งสองธนาคารยังดำเนินงานแยกจากกัน มีสำนักงานใหญ่ในเมืองซูริกโดยเป็นบริษัทอิสระและมีสำนักงานตั้งอยู่ในศูนย์กลางทางการเงินหลัก ๆ ทั่วโลก และให้บริการด้านวาณิชธนกิจ ไพรเวทแบงกิง การบริหารจัดการสินทรัพย์ และศูนย์บริการร่วม เป็นที่รู้จักในเรื่องการรักษาความลับระหว่างธนาคารและลูกค้าและความลับทางการธนาคารอย่างเคร่งครัด คณะกรรมการเสถียรภาพทางการเงินถือว่าธนาคารเครดิตสวิสเป็นธนาคารที่มีความสำคัญเชิงระบบระดับโลก นอกจากนี้ เครดิตสวิสยังเป็นตัวแทนจำหน่ายหลักและคู่สัญญาในตลาดแลกเปลี่ยนต่างประเทศของธนาคารกลางสหรัฐอีกด้วย
เครดิตสวิสก่อตั้งขึ้นเมื่อวันที่ 5 กรกฎาคม ค.ศ. 1856 เพื่อใช้เป็นทุนในการพัฒนาระบบรางของสวิตเซอร์แลนด์ ออกเงินกู้ที่ช่วยสร้างโครงข่ายไฟฟ้าของสวิตเซอร์แลนด์และระบบรถไฟของยุโรป ในคริสต์ทศวรรษ 1900 ธนาคารได้เริ่มเปลี่ยนไปเป็นธนาคารเพื่อรายย่อยเพื่อตอบสนองต่อการยกระดับของชนชั้นกลางและการแข่งขันจากธนาคารสวิสธนาคารอื่นอย่างยูบีเอสและจูเลียส แบร์ เครดิตสวิสเป็นหุ้นส่วนกับเฟิสต์บอสตันใน ค.ศ. 1978 ก่อนที่จะซื้อหุ้นควบคุมธนาคารใน ค.ศ. 1988 ตั้งแต่ปี ค.ศ. 1990 ถึง ค.ศ. 2000 บริษัทได้ซื้อสถาบันการเงินเช่น Winterthur Group, Swiss Volksbank, Swiss American Securities Inc., Bank Leu
เมื่อวันที่ 19 มีนาคม ค.ศ. 2023 หลังจากการเจรจากับรัฐบาลสวิส ยูบีเอสได้ประกาศความตั้งใจที่จะซื้อกิจการของเครดิตสวิส ในราคา 3.25 พันล้านดอลลาร์ (3 พันล้านฟรังก์สวิส) เพื่อป้องกันไม่ให้ธนาคารล่มสลาย ยูบีเอสเสร็จสิ้นการเข้าซื้อกิจการในเดือนมิถุนายน ค.ศ. 2023
การปฏิวัติเบญจมาศ

การปฏิวัติเบญจมาศ  หรือ การปฏิวัติแอสเทอร์  เป็นการปฏิวัติที่เกิดขึ้นในราชอาณาจักรฮังการี โดยมีมิฮาย กาโรยี เป็นผู้นำในการปฏิวัติหลังความพ่ายแพ้ในสงครามโลกครั้งที่หนึ่ง นำไปสู่การก่อตั้งสาธารณรัฐประชาชนฮังการีอายุสั้น
การปฏิวัติเกิดขึ้นจากการประท้วงอย่างกว้างขวางในช่วงสงครามโลกครั้งที่หนึ่ง ซึ่งนำโดยคือมิฮาย กาโรยี ที่ต่อมาได้เป็นผู้นำของสาธารณรัฐประชาชนฮังการีที่ก่อตั้งขึ้นใหม่ โดยดำรงอยู่ระหว่างวันที่ 16 พฤศจิกายน ค.ศ. 1918 ถึงวันที่ 21 มีนาคม ค.ศ. 1919 ผู้สนับสนุนกาโรยีส่วนใหญ่เป็นนายทหารปลดประจำการ โดยในช่วงการปฏิวัติมีการนำดอกเบญจมาศมาใช้เพื่อเป็นสัญลักษณ์ของการปฏิวัติ ภายหลังชัยชนะของการปฏิวัติ ฮังการีได้ประกาศอิสรภาพจากจักรวรรดิออสเตรีย-ฮังการี และนำไปสู่การล่มสลายของจักรวรรดิในที่สุด
รายชื่อผู้ได้รับรางวัลอีก็อต

รางวัลอีก็อต  เป็นชื่อรางวัลที่ย่อมาจากรางวัลเอมมี (Emmy), แกรมมี (Grammy), ออสการ์ (Oscar), และโทนี (Tony) เป็นชื่อที่มอบให้แก่ผู้ที่ได้รับรางวัลด้านความบันเทิงที่สำคัญของอเมริกาทั้งสี่รางวัลตามลำดับ รางวัลเหล่านี้ยกย่องความสำเร็จที่โดดเด่นในวงการโทรทัศน์ การบันทึกเสียง ภาพยนตร์ และละครบรอดเวย์ ความสำเร็จสูงสุดของการได้รับรางวัลอีก็อตจะได้รับการขนานนามว่าเป็น "แกรนด์สแลม" (grand slam) ของธุรกิจการแสดง ข้อมูลเมื่อ 2023[ [update]] ปัจจุบันมีผู้ได้รับรางวัลนี้รวม 18 คนในขณะที่อีก 5 คนได้รับรางวัลกิตติมศักดิ์หรือรางวัลพิเศษ
ตัวย่ออีก็อตได้รับการประกาศเกียรติคุณจากนักแสดงฟิลิป ไมเคิล ทอมัสในช่วงปลายปี ค.ศ. 1984 เมื่อบทบาทของเขาในละครโทรทัศน์เรื่อง "มือปราบไมอามี" ทำให้เขามีชื่อเสียงอย่างมาก และเขาได้แสดงความปรารถนาที่จะบรรลุอีก็อตภายในห้าปี (ทอมัสยังไม่ได้รับการเสนอชื่อเข้าชิงรางวัลอีก็อต) คำย่อนี้ได้รับการยอมรับในวงกว้างมากขึ้นหลังจากตอน "30 ร็อก" ในปี ค.ศ. 2009 ที่แนะนำการมีสถานะอีก็อตเป็นโครงเนื้อเรื่อง
ผู้ชนะอีก็อต.
หมายเหตุ
<templatestyles src="Reflist/styles.css" />
อีก็อตที่ไม่ใช่การแข่งขัน.
ศิลปินเพิ่มเติมอีกห้าคนได้รับรางวัลทั้งสี่รางวัล แม้ว่ารางวัลหนึ่งจะมอบให้เป็นรางวัลกิตติมศักดิ์หรือรางวัลอื่นที่คล้ายคลึงกัน: บาร์บรา สไตรแซนด์ไม่ได้รับรางวัลโทนีในระดับการแข่งขัน ส่วนไลซา มินเนลลิไม่ได้รับรางวัลแกรมมีในระดับการแข่งขัน และแฮร์รี เบลาฟอนเต, เจมส์ เอิร์ล โจนส์ และควินซี โจนส์ ไม่ได้รับรางวัลออสการ์ในระดับการแข่งขัน
การสงบศึกเบลเกรด

การสงบศึกเบลเกรด เป็นข้อตกลงเกี่ยวกับการยุติความเป็นปรปักษ์ในสงครามโลกครั้งที่หนึ่งระหว่างไตรภาคีและราชอาณาจักรฮังการี ซึ่งลงนาม ณ กรุงเบลเกรด เมื่อวันที่ 13 พฤศจิกายน ค.ศ. 1918 โดยมีการเจรจากันเป็นส่วนใหญ่ระหว่างนายพลหลุยส์ ฟร็องแช แดแปแร ในฐานะผู้บัญชาการทหารกองทัพสัมพันธมิตรตะวันออก และนายกรัฐมนตรีฮังการีมิฮาย กาโรยี เมื่อวันที่ 7 พฤศจิกายน และลงนามโดยนายพลปอล โปแป อ็องรี และ "วอยวอดา" (จอมพล) ชีวอยิน มีชิช ในฐานะผู้แทนของฝ่ายสัมพันธมิตรกับรัฐมนตรีว่าการกระทรวงสงครามของฮังการี เบ-ลอ ลินแดร์
การสงบศึกดังกล่าวได้กำหนดเส้นแบ่งเขตเพื่อกำหนดพรมแดนทางใต้ของกองทัพฮังการี ทำให้ดินแดนส่วนใหญ่ของราชอาณาจักรฮังการีเดิมอยู่นอกเขตการควบคุมของฮังการี รวมถึงบางส่วนหรือทั้งหมดของ ภูมิภาคทรานซิลเวเนีย บานัต บาชกา บอรอญอ และโครเอเชีย-สลาโวเนีย นอกจากนี้ยังได้ระบุถึงพันธกรณีที่พันธมิตรกำหนดต่อฮังการีในสิบแปดจุด รวมทั้งการปลดอาวุธกองทัพฮังการีลงเหลือเพียงแปดกองพล การกวาดล้างทุ่นระเบิดทางเรือ และการมอบล้อขับเคลื่อน เรือแม่น้ำ เรือลากจูง เรือท้องแบน เรือตรวจการณ์แม่น้ำ ม้า และทรัพยากรอื่น ๆ แก่ฝ่ายสัมพันธมิตร อีกทั้งฮังการีจำเป็นต้องจัดหาบุคลากรในการซ่อมแซมความเสียหายในสงครามที่เกิดขึ้นกับโครงข่ายโทรเลขเซอร์เบีย ตลอดจนจัดหาบุคลากรให้กับเจ้าหน้าที่การรถไฟ
เงื่อนไขของการสงบศึกและการกระทำที่ตามมาของฝ่ายสัมพันธมิตร ทำให้เกิดความไม่พอใจในหมู่ประชากรฮังการี นำไปสู่การล่มสลายของระบอบกาโรยีและสาธารณรัฐฮังการีที่หนึ่ง ใน ค.ศ. 1919 สาธารณรัฐฮังการีถูกแทนที่โดยสาธารณรัฐโซเวียตฮังการีในช่วงสั้น ๆ ทำให้มีการกำหนดพรมแดนครั้งใหม่เพิ่มเติมใน ค.ศ. 1920 ผ่านสนธิสัญญาทรียานง
บรรณานุกรม.
<templatestyles src="Refbegin/styles.css" />
การปิดล้อม

การปิดล้อม  เป็นการกระทำอย่างเข้มงวดเพื่อป้องกันไม่ให้ประเทศหรือภูมิภาคได้รับหรือส่งออกอาหาร เสบียง อาวุธ การสื่อสาร และผู้คนด้วยกำลังทหาร การปิดล้อมแตกต่างจากการคว่ำบาตรที่เป็นอุปสรรคทางกฎหมายต่อการค้ามากกว่าทางกายภาพ นอกจากนี้การปิดล้อมยังแตกต่างจากการล้อม (siege) ตรงที่การปิดล้อมมักจะมุ่งเน้นไปทั้งประเทศหรือภูมิภาคแทนที่จะเป็นป้อมปราการหรือเมือง และเป้าหมายการปิดล้อมอาจไม่ใช่เพื่อยึดครองพื้นที่เสมอไป
ในอดีตส่วนใหญ่จะเป็นการปิดล้อมทางทะเล เช่น อาร์มีเนียที่เป็นประเทศที่ไม่มีทางออกสู่ทะเลและถูกปิดล้อมโดยประเทศตุรกีกับอาเซอร์ไบจาน ทำให้อาร์มีเนียไม่สามารถดำเนินการค้าระหว่างประเทศผ่านทั้งสองประเทศนี้ได้ และส่วนใหญ่จะทำการค้ากับประเทศจอร์เจีย ซึ่งเป็นการจำกัดการพัฒนาเศรษฐกิจของประเทศ
วัดลาดชะโด

วัดลาดชะโด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองลาดชะโดในตำบลหนองน้ำใหญ่ อำเภอผักไห่ จังหวัดพระนครศรีอยุธยา มีพื้นที่ตั้งวัดประมาณ 50 ไร่ ปัจจุบันมีพระครูวิมลพัฒนกิจโกศล (ธนพล เขมปญฺโญ) ดำรงตำแหน่งเจ้าอาวาส
วัดลาดชะโด เดิมเรียก วัดดุสิตราชมัจฉา สร้างขึ้นเป็นวัดประมาณ พ.ศ. 2330 ได้รับพระราชทานวิสุงคามสีมาประมาณ พ.ศ. 2340 ชื่อว่าวัดดุสิตราชมัจฉาเพราะมีความหมายแปลคือปลาเจ้า เล่ากันว่าพระบาทสมเด็จพระจุลจอมเกล้าเจ้าอยู่หัว ได้เสด็จผ่านหน้าวัดเมื่อคราวปี พ.ศ. 2451 ทรงตรัสว่าน่าจะชื่อวัดดุสิตราชมัจฉา อีกนัยหนึ่งว่าเมื่อคราวสมเด็จพระมหาสมณเจ้ากรมญาณวชิโรรส เสด็จประพาสมณฑลอยุธยา เจ้าอาวาสวัดลาดชะโดในสมัยนั้นได้ไปเข้าเฝ้าทรงตรัสว่าอยู่วัดไหนก็ตอบถวายไปว่าอยู่วัดลาดชะโด ทรงปรารภว่าน่าจะเปลี่ยนใหม่เป็นชื่อวัดดุสิตราชมัจฉา แต่เดิมพื้นที่วัดล้อมถูกล้อมรอบด้วยลำคลองมีลักษณะคล้ายเกาะ
ปูชนียวัตถุและสิ่งศักดิ์สิทธิ์ภายในวัด ได้แก่ ท้าวเวสสุวรรณประดิษฐานอยู่ในอุโบสถ ภายในวิหารแก้วประดิษฐานองค์พระพุทธรูปเรียกว่า "หลวงพ่อพระเจ้าทันใจ" และมณฑปประดิษฐานรูปหล่อ หลวงพ่ออิ่มหรืออุปชฌาย์อิ่ม ธัมมสาโร อดีตเจ้าอาวาสวัดลาดชะโด
ตำนานรักคู่บัลลังก์

ตำนานรักคู่บัลลังก์  เป็นซีรีส์โทรทัศน์อิงประวัติศาสตร์ของเกาหลีใต้ปี ค.ศ. 2013 นำแสดงโดยคิม แท-ฮี, ยู อา-อิน, ฮง ซู-ฮย็อน และแจ ฮี สร้างจากนวนิยายปี ค.ศ. 2008 ของชเว ช็อง-มี โดยเป็นการตีความชีวิตของชัง ฮี-บิน ใหม่
ออกอากาศทางช่องเอสบีเอส ตั้งแต่วันที่ 8 เมษายน ถึง 25 มิถุนายน ค.ศ. 2013 ในวันจันทร์และวันอังคาร เวลา 21:55 น. (เวลามาตรฐานเกาหลี) จำนวน 24 ตอน
Cercopagididae

Cercopagididae เป็นวงศ์ของสัตว์พวกกุ้งกั้งปูที่อยู่ในอันดับ Diplostraca Cercopagididae หลายสปีชีส์เป็น สปีชีส์ที่ไม่มีถิ่นกำเนิด ซึ่งหลายสปีชีส์เป็นภัยคุกคามต่อระบบนิเวศทางน้ำอย่างมาก
สกุลในวงศ์นี้ ได้แก่:
In addition, * "Apagis" is sometimes treated as a genus rather than as a subgenus, "Cercopagis" ("Apagis").
มิยูริ ชิมาบูกูโระ

มิยูริ ชิมาบูกูโระ (<ruby>島袋 美由利<rt>しまぶくろ みゆり</rt></ruby>, 6 ธันวาคม 1994 -) เป็น นักพากย์หญิงชาวญี่ปุ่น เกิดที่จังหวัดโอกินาวะ สังกัดสำนักงานโอซาวะ ถนัดซ้าย (ยกเว้นกีฬา)
Oryza glaberrima

Oryza glaberrima หรือ ข้าวแอฟริกา เป็นหนึ่งในสองสปีชีส์ของข้าวปลูก โดยเริ่มปลูกครั้งแรกในแอฟริกาตะวันตกเมื่อประมาณ 3,000 ปีก่อน ในทางการเกษตร ข้าวแอฟริกาถูกข้าวเอเชีย (O. sativa) แทนที่และมีจำนวนสายพันธุ์ลดลง เนื่องจากข้าวเอเชียให้ผลตอบแทนสูงกว่า อย่างไรก็ตามข้าวแอฟริกายังคงยืนหยัดอยู่และคิดเป็นประมาณ 20% ของข้าวที่ปลูกในแอฟริกาตะวันตก แม้ว่าปัจจุบันข้าวชนิดนี้มักไม่ถูกนำไปขายในตลาดแอฟริกาตะวันตก
เมื่อเปรียบเทียบกับข้าวเอเชียแล้ว ข้าวแอฟริกามีความทนทานทนต่อศัตรูพืช ใช้แรงงานต่ำ และเหมาะสมกับสภาพแอฟริกาที่หลากหลายมากกว่า โดยได้รับการอธิบายว่าทำให้อิ่มและมีรสมัน นอกจากนี้ยังปลูกด้วยเหตุผลทางวัฒนธรรม ตัวอย่างเช่น เป็นสิ่งศักดิ์สิทธิ์สําหรับสาวกของ Awasena (ศาสนาแอฟริกาดั้งเดิม) ในหมู่ชาว Jola
การผสมข้ามพันธุ์ระหว่างข้าวแอฟริกาและเอเชียเป็นเรื่องยาก แต่ยังคงมีสายพันธุ์ข้ามอยู่บ้าง
ประวัติ.
มีความเป็นไปได้สูงที่มนุษย์จะปรับตัวข้าวสองสายพันธุ์ที่แตกต่างกันเป็นไม้เลี้ยงโดยไม่เกี่ยวข้องกัน ข้าวแอฟริกามีความคล้ายคลึงกับข้าวแอฟริกาป่า ("O. barthii") อย่างมาก เช่นเดียวกับที่ข้าวเอเชีย ("O. sativa") นั้นคล้ายคลึงกับข้าวป่าเอเชีย ("O. rufipogon") และมีความแตกต่างทางพันธุกรรมระหว่างสองสปีชีส์นี้อย่างมาก
ยังคงสามารถพบเห็น "O. barthii" เติบโตตามธรรมชาติในแอฟริกา ในแหล่งที่อยู่อาศัยที่หลากหลาย เดิมทะเลทรายซาฮารามีสภาพอากาศที่ชื้นกว่าปัจจุบัน โดยเคยมีทะเลสาบขนาดมหึมาในสถานที่ซึ่งปัจจุบันคือทะเลทรายซาฮาราตะวันตก เมื่อสภาพอากาศแห้ง ข้าวป่าก็ลดจำนวนลงและอาจกลายเป็นไม้เลี้ยงมากขึ้นเรื่อย ๆ เนื่องจากใช้จำเป็นต้องชลประทานโดยมนุษย์
เริ่มมีการปลูกข้าวแอฟริกาเมื่อประมาณ 3,000 ปีก่อน ในสามเหลี่ยมปากแม่น้ำบนแผ่นดินของแม่น้ำไนเจอร์ตอนบน ซึ่งปัจจุบันคือประเทศมาลี. จากนั้นแพร่กระจายไปทั่วแอฟริกาตะวันตก นอกจากนี้ยังถูกพบบริเวณนอกชายฝั่งตะวันออกของแอฟริกาในหมู่เกาะแซนซิบาร์
การใช้.
ข้าวแอฟริกามักปลูกพร้อมกันหลายสายพันธุ์ซึ่งทำให้สามารถเก็บเกี่ยวและรับประทานสดได้ ข้าวที่เก็บเกี่ยวใหม่จะชื้น พองเมื่อเจอไฟ และรับประทานได้ ข้าวผัดมีสีน้ำตาลเมื่อผัดเพราะเปลือกสีเขียวเปลี่ยนเป็นสีน้ำตาลเมื่อถูกความร้อน
ข้าวแอฟริกาสามารถหุงได้เหมือนกับข้าวเอเชีย แต่ข้าวแอฟริกาจะมีรสชาติมัน ซึ่งเป็นที่นิยมในแอฟริกาตะวันตก เมล็ดข้าวแอฟริกามักมีสีแดง บางพันธุ์มีกลิ่นหอมแรง ในขณะที่บางสายพันธุ์ เช่น Carolina Gold ไม่มีกลิ่นหอมเลย
นอกจากนี้ยังมีการใช้ข้าวแอฟริกาในทางการแพทย์
ยูโกะ มินางูจิ

ยูโกะ มินางูจิ (<ruby>皆口 裕子<rt>みなぐち ゆうこ</rt></ruby>, 26 มิถุนายน 1966 -) เป็นนักพากย์, ผู้บรรยาย ชาวญี่ปุ่น เกิดที่เขตบุงเกียว โตเกียวสังกัดอาโอนิโปรดักชัน ชื่อจริงคือ โทโมโกะ มินางุจิ (水口 知子)
ชิกาฮิโระ โคบายาชิ

ชิกาฮิโระ โคบายาชิ (; โรมาจิ: "Kobayashi chikahiro", 5 กันยายน 1983 -) เป็นนักแสดงและนักพากย์ชาวญี่ปุ่น
เกิดในเมืองนิชชิง จังหวัดไอจิ สังกัดคณะละครเอ็ง (ปี 2009 -) จบการศึกษาจากสถาบันวิจัยละครเอ็ง (ปี 2007 -)
โยชิกิ นากาจิมะ

โยชิกิ นากาจิมะ (; โรมาจิ: "Nakajima Yoshiki", 26 มิถุนายน 1993 -) เป็นนักพากย์ชายชาวญี่ปุ่น เกิดที่เมืองโยโกฮามะ จังหวัดคานางาวะ สังกัด 81 Produce
คัปเป ยามางูจิ

คัปเป ยามางูจิ (<ruby>山口 勝平<rt>やまぐち かっぺい</rt></ruby>, เกิด 23 พฤษภาคม 1965) เป็นนักพากย์และนักแสดงชาวญี่ปุ่น สังกัดโกคู เกิดที่เมืองฟูกูโอกะ จังหวัดฟูกูโอกะ ส่วนสูง 160 ซม. มีชื่อจริงว่า มิตสึโอะ ยามางูจิ (山口 光雄)
ลูกชายของเขาคือ ริวโนสึเกะ ยามางูจิ เป็นนักพากย์เช่นกัน ลูกสาวของเขาคือ อากาเนะ ยามางูจิ เป็นนักเล่าเรื่องรากูโงะ และนักพากย์
บลูเนเบอร์ฮูด

บลูเนเบอร์ฮูด  เป็นสตูดิโออัลบั้มเปิดตัวของนักร้องและนักแต่งเพลงชาวออสเตรเลีย ทรอย ซีวาน วางจำหน่ายทั่วโลกในวันที่ 4 ธันวาคม ค.ศ. 2015 โดยอีเอ็มไอมิวสิกออสเตรเลีย และแคปิตอลเรเคิดส์อเมริกา อัลบั้มนี้นำหน้าด้วยอัลบั้มอีพีลำดับที่ 4 ของซีวาน ซึ่งทำหน้าที่เป็นเพลงเปิด 6 เพลงของ"บลูเนเบอร์ฮูด" อัลบั้มเปิดตัวซิงเกิลจำนวน 4 ซิงเกิล ได้แก่ "Wild" "Youth" "Talk Me Down" และ "Heaven" ในที่สุด "Wild" ก็ได้รับการรีมิกซ์และปล่อยอีกครั้งเป็นซิงเกิลร่วมกับอเลสเซีย คารา
ผลตอบรับเชิงพาณิชย์.
"บลูเนเบอร์ฮูด"เปิดตัวที่อันดับ 6 ในออสเตรเลีย และอันดับ 7 ในสหรัฐอเมริกา โดยขายได้ 65,000 ยูนิตเทียบเท่าอัลบั้ม (55,000 มาจากยอดขายอัลบั้มล้วน ๆ) เป็นการเปิดตัวครั้งที่สามของเขาที่เปิดตัวในสิบอันดับแรก
ชาร์ต.
<templatestyles src="Col-begin/styles.css"/>
Coinmarketcap

Coinmarketcap เป็นเว็บไซต์ให้ข่าวสารและข้อมูล เช่น ราคา, ปริมาณการซื้อขาย, มูลค่าตลาดของคริปโตเคอร์เรนซี โดยถูกก่อตั้งขึ้นเมื่อปี 2013 ที่ New York City.
ภาพรวม.
Coinmarketcap ก่อตั้งขึ้นในปี 2013 โดยโปรแกรมเมอร์ Brandon Chez ที่เมือง New York City
ในเดือนพฤษภาคม 2016, Coinmarketcap ได้เปิดตัว API สาธารณะตัวเอง Chez ได้ทำ Coinmarketcap คนเดียวจนถึงปี 2017 ในปลายปี 2017 เข้าได้สร้างทีมหลักขึ้นมาเพื่อจัดการเว็บไซต์ ตามข้อมูลของ The Wall Street Journal ในปี 2018, Coinmarketcap  ได้กลายเป็นหนึ่งในเว็บไซต์ที่มีการเข้าใช้งานมากที่สุดเว็บไซต์หนึ่งของโลก Chez ไม่เปิดตัวสาธารณะ ซึ่งก็เกิดปัญหาในเดือนมกราคมปี 2018 เมื่อมีนักข่าว Wall Street Journal ติดตามตัวเขา และตีแผ่บทความยาวเกี่ยวกับ CoinMarketCap และผู้ก่อตั้ง
จากข้อมูลจาก "Bloomberg" ในเดือนพฤศจิกายน 2019, Coinmarketcap ได้เปิดตัวเมตริก Liquidity ที่ออกแบบมาเพื่อสู้กับปริมาณการซื้อขายปลอม
ในวันที่ 8 มกราคม 2018, CMC ได้เอาเว็บไซต์ซื้อขายแลกเปลี่ยนของเกาหลีใต้ออกจากอัลกอริทึมอ้างอิงราคา เพราะราคาสูงกว่าประเทศอื่นๆ อยู่เสมอ การตัดสินใจของ CMC ส่งผลเสียทำให้มูลค่าตลาดของ XRP ลดลงทันที และราคาสินทรัพย์คริปโตอื่นๆ ก็ลดลงเช่นกัน บน Twitter, CMC ประกาศว่าเว็บไซต์ได้ “ไม่รวมเว็บไซต์ซื้อขายแลกเปลี่ยนของเกาหลีบางเว็บไซต์ออกจากการคำนวณราคา เนื่องจากราคามีความแตกต่างจากที่อื่นๆ บนโลกมากเกินไปและมีโอกาสการเก็งกำไรที่จำกัด” ในจดหมายถึง WSJ, Chez ได้อธิบายว่า CMC ได้เอาเว็บไซต์ซื้อขายแลกเปลี่ยนเกาหลีออกจากรายการเพราะมีการร้องเรียนจากผู้ใช้เกี่ยวกับราคาที่ไม่ตรง อย่างไรก็ตาม เขาไม่ได้คาดคิดว่าผลกระทบจากการยกเว้นเว็บไซต์ซื้อขายแลกเปลี่ยนเกาหลีจะใหญ่ขนาดนี้
ในเดือน พฤษภาคม 2018, CoinMarketCap ได้เปิดตัวแอปมือถือสำหรับผู้ใช้ iOS และเปิดตัวโหมดมืดในเดือนถัดมา
ในเดือนมีนาคม 2018, CoinMarketCap ได้เปิดตัวสองดัชนีหัวเรื่อง คำนวณ และจัดการโดยผู้ให้บริการดัชนีของเยอรมนี Solactive AG หัวเรื่อง CMC Crypto 200 Index (CMC200) มี 200 คริปโตเคอร์เรนซี เรียงลำดับตามมูลค่าตลาด รวมถึง Bitcoin และครอบคลุมมากกว่า 90% ของคริปโตเคอร์เรนซีในตลาดทั่วโลก CMC Crypto 200 หรือชื่อเก่า BTC Index (CMC200EX) เป็นการติดตามประสิทธิภาพของสินทรัพย์ในตลาดคริปโตโดยไม่อ้างอิงกับ Bitcoin
ในเดือนมีนาคม 2019 ได้มีสองดัชนีมาตรฐานไปอยู่ในรายการของ Nasdaq, Bloomberg Terminal และ Refinitiv
ในเดือนพฤศจิกายน 2019, CoinMarketCap ได้เปิดตัวเมตริก Liquidity ใหม่ ที่มีเป้าหมายเพื่อสู้กับปริมาณการเทรดปลอม
ในเดือนเมษายน 2020, Binance เว็บไซต์ซื้อขายแลกเปลี่ยนคริปโตเคอร์เรนซี ได้เข้าซื้อ Coinmarketcap โดยไม่เปิดเผยจำนวนเงิน "Forbes" เสนอว่าข้อตกลงนี้อาจมีมูลค่าถึง 4 ร้อยล้านดอลลาร์
ในเดือนพฤศจิกายน 2021, Coinmarketcap ถูกกล่าวถึงโดย "Vice", the "New York Times" และสื่ออื่นๆ จากการเตือนผู้ใช้ว่าเหรียญ "Squid" อาจเป็นการหลอกลวง ซึ่งมีการกล่าวอ้างที่ไม่เป็นจริงว่ามีความเกี่ยวข้องกับซีรีส์ "Squid Game" เว็บไซต์นี้ยังเป็นแหล่งจัดอันดับเว็บไซต์ซื้อขายแลกเปลี่ยนคริปโต
ไข้เลือดออกไครเมีย–คองโก

ไข้เลือดออกไครเมีย–คองโก (CCHF) เป็นโรคติดเชื้อไวรัส อาการโรค ได้แก่ ไข้ ปวดกล้ามเนื้อ ปวดศีรษะ อาเจียน ท้องร่วงและมีจุดเลือดออก ผู้ป่วยเริ่มแสดงอาการน้อยกว่า 2 สัปดาห์หลังติดเชื้อ อาการแทรกซ้อนรวมถึงตับวาย ผู้ป่วยที่อาการดีขึ้นมักฟื้นตัวภายใน 2 สัปดาห์หลังแสดงอาการ
ไข้เลือดออกไครเมีย–คองโกเป็นไข้เลือดออกจากไวรัสชนิดหนึ่ง ไวรัสก่อโรคเป็นอาร์เอ็นเอไวรัสสกุล "Orthonairovirus" วงศ์ "Nairoviridae" แพร่กระจายผ่านเห็บหรือการสัมผัสกับเลือด สารคัดหลั่งและอวัยวะของสัตว์หรือผู้ติดเชื้อ นอกจากนี้ยังสามารถติดต่อจากคนสู่คนผ่านสารน้ำ ระยะฟักตัวอยู่ที่ 1–3 วันหลังถูกเห็บกัดหรืออาจนานถึง 9 วัน ขณะที่หากสัมผัสเลือดหรือเนื้อเยื่อของสัตว์ที่ติดเชื้อระยะฟักตัวอยู่ที่ 5–6 วันหรืออาจนานสุด 13 วัน ชาวไร่ชาวนาและผู้ทำงานในโรงฆ่าสัตว์มีความเสี่ยงสูงในการติดเชื้อ การวินิจฉัยโรคใช้การตรวจสารภูมิต้านทาน อาร์เอ็นเอของไวรัสหรือแอนติเจน
ยังไม่มีวิธีรักษาที่องค์การอนามัยโลกและองค์การอาหารและยาสหรัฐรับรอง และยังไม่มีวัคซีนจำหน่ายเชิงพาณิชย์ การป้องกันโรคคือลดโอกาสการถูกเห็บกัด รักษาความสะอาดในกระบวนการแปรรูปเนื้อสัตว์และปฏิบัติตามมาตรการดูแลสุขภาพสากล การรักษาใช้การรักษาตามอาการ มีการแนะนำการใช้ยาต้านไวรัสไรบาวิริน
มีรายงานผู้ป่วยไข้เลือดออกไครเมีย–คองโกในหลายพื้นที่ เช่น แอฟริกา รัสเซีย บอลข่าน ตะวันออกกลางและเอเชีย การปะทุของโรคขนาดย่อมเกิดขึ้นทั่วไปในพื้นที่ประจำถิ่นของไวรัส ในปี ค.ศ. 2013 อิหร่าน รัสเซีย ตุรกีและอุซเบกิสถานรายงานผู้ป่วยโรคนี้มากกว่า 50 ราย อัตราป่วยตายอยู่ที่ 10–40% แม้จะมีการพบการปะทุของโรคบางครั้งที่อัตราป่วยตายสูงถึง 80% ไวรัสก่อโรคถูกพบครั้งแรกที่ไครเมียในคริสต์ทศวรรษที่ 1940 ภายหลังถูกระบุว่าเป็นชนิดเดียวกับที่ก่อโรคไข้เลือดออกคองโก ในปี ค.ศ. 1973 คณะกรรมการระหว่างประเทศว่าด้วยอนุกรมวิธานของไวรัสประกาศชื่อไวรัสไข้เลือดออกไครเมีย–คองโกเป็นชื่อทางการ
20 ปีที่ผ่านมา มีการปะทุของโรคไข้เลือดออกไครเมีย–คองโกในยุโรปตะวันออก โดยเฉพาะอดีตสหภาพโซเวียต เมดิเตอร์เรเนียน ตะวันตกเฉียงเหนือของจีน เอเชียกลาง ยุโรปใต้ แอฟริกา ตะวันออกกลางและอนุทวีปอินเดีย ไข้เลือดออกไครเมีย–คองโกอยู่ในบัญชีโรคลำดับต้นสำหรับวิจัยและพัฒนาขององค์การอนามัยโลก และบัญชีโรคประเภท A ของสถาบันโรคภูมิแพ้และโรคติดเชื้อแห่งชาติสหรัฐ ในฐานะโรคที่มีความเสี่ยงสูงต่อความมั่นคงแห่งชาติและสาธารณสุข
จุดหมายปลายทางของเอมิเรตส์ (สายการบิน)

หน้านี้คือรายชื่อจุดหมายปลายทางของเที่ยวบินต่าง ๆ ของสายการบินเอมิเรตส์ ทั้งนี้ไม่รวมถึงสายการบินเอมิเรตส์ สกายคาร์โก ซึ่งเป็นสายการบินขนส่งสินค้า
ทวีปแอฟริกา.
 ประเทศโกตดิวัวร์
 ประเทศไนจีเรีย
 ประเทศกานา
 ประเทศเอธิโอเปีย
 ประเทศแอลจีเรีย
 ประเทศอียิปต์
 ประเทศแอฟริกาใต้
 ประเทศโมร็อกโก
 ประเทศกินี
 ประเทศเซเนกัล
 ประเทศแทนซาเนีย
 ประเทศอูกันดา
 ประเทศซิมบับเว
 ประเทศซูดาน
 ประเทศแองโกลา
 ประเทศแซมเบีย
 ประเทศมอริเชียส
 ประเทศเคนยา
 ประเทศตูนิเซีย
ทวีปเอเชียและทวีปโอเชียเนีย.
 ประเทศออสเตรเลีย
 ประเทศอินเดีย
 ประเทศนิวซีแลนด์
 ประเทศไทย
 ประเทศจีน
 ประเทศฟิลิปปินส์
 ประเทศศรีลังกา
 ประเทศอินโดนีเซีย
 ประเทศบังคลาเทศ
 ประเทศเวียดนาม
 ฮ่องกง (ประเทศจีน)
 ประเทศปากีสถาน
 ประเทศอัฟกานิสถาน
 ประเทศมาเลเซีย
 ประเทศมัลดีฟส์
 ประเทศญี่ปุ่น
 ประเทศกัมพูชา
 ประเทศเกาหลีใต้
 ประเทศเซเชลส์
 ประเทศสิงคโปร์
 ไต้หวัน
 ประเทศพม่า
โอโซมัตสึซัง

โอโซมัตสึซัง (; โรมาจิ: "Osomatsu-san") เป็นซีรีส์อนิเมะโทรทัศน์ญี่ปุ่นแนวสุขนาฏกรรม ผลิตโดยสตูดิโอปิเอโร สร้างอิงจากซีรีส์มังงะในปี พ.ศ. 2505 เรื่อง "โอโซมัตสึคุง" ของฟูจิโอะ อากัตสึกะ เพื่อฉลองครบรอบ 80 ปีชาตกาลของอากัตสึกะ ซีรีส์เป็นเรื่องราวของพี่น้องฝาแฝดสกุลมัตสึโนะหกคนจากซีรีส์ต้นฉบับที่เติบโตเป็นผู้ใหญ่ เนื้อเรื่องมีอารมณ์ขันแบบผู้ใหญ่มากกว่าเมื่อเทียบกับซีรีส์ต้นฉบับ ซีรีส์อนิเมะออกอากาศในประเทศญี่ปุ่นตั้งแต่เดือนตุลาคม พ.ศ. 2558 ถึงมีนาคม พ.ศ. 2559 และตอนพิเศษออกอากาศในเดือนธันวาคม พ.ศ. 2559 ฤดูกาลที่ 2 ออกอากาศตั้งแต่เดือนตุลาคม พ.ศ. 2560 ถึงมีนาคม พ.ศ. 2561 ฤดูกาลที่ 3 ออกอากาศตั้งแต่เดือนตุลาคม พ.ศ. 2563 ถึงมีนาคม พ.ศ. 2564 ฤดูกาลที่ 4 มีกำหนดออกอากาศในเดือนกรกฎาคม พ.ศ. 2568 ซีรีส์มังงะดัดแปลงวาดโดยมาซาโกะ ชิตาโรตีพิมพ์ในนิตยสาร"ยู"ของสำนักพิมพ์ชูเอชะตั้งแต่เดือนมกราคม พ.ศ. 2559 ถึงตุลาคม พ.ศ. 2561 และย้ายไปตีพิมพ์ในนิตยสาร"คุกกี้" ของสำนักพิมพ์ชูเอชะตั้งแต่เดือนพฤศจิกายน พ.ศ. 2561 ถึงพฤศจิกายน พ.ศ. 2563 ภาพยนตร์อนิเมะออกฉายในเดือนมีนาคม พ.ศ. 2562 ภาพยนตร์อนิเมะลำดับที่ 2 ออกฉายในเดือนกรกฎาคม พ.ศ. 2565
ความส่งผ่าน

ความส่งผ่าน (transmittance) ในทางทัศนศาสตร์ และสเปกโทรสโกปี คืออัตราส่วนที่แสงซึ่งมีความยาวคลื่นเฉพาะค่าหนึ่งจะสามารถแผ่ทะลุผ่านไปได้หลังจากที่ได้ตกกระทบวัสดุบางอย่าง
ค่าความส่งผ่าน <math>\mathcal{T}</math> อาจคำนวณได้ดังนี้
 <math>\mathcal{T} = {I\over I_{0}}</math>
ในที่นี้ <math>I_0</math> คือ ความเข้มของแสงที่ตกกระทบ และ <math>I</math> คือความเข้มของแสงที่ผ่านไปได้ การส่งผ่านของตัวอย่างบางครั้งก็อาจแสดงเป็นเปอร์เซ็นต์
ค่าความส่งผ่านและค่าความดูดกลืน <math>A</math> มีความสัมพันธ์ดังนี้
 <math>A = - \log_{10}\mathcal{T}\ = - \log_{10}\left({I\over I_{0}}\right)</math>
อย่างไรก็ตาม โดยทั่วไปแล้วการส่งผ่านแสงจะรวมการสะท้อนบนพื้นผิวด้วย ค่าการดูดกลืนแสงมักจะพิจารณาเฉพาะการลดทอนของการส่งผ่านเนื่องจากการดูดกลืน โดยไม่ได้คิดผลของการสะท้อน
จากกฎของลัมแบร์ท–แบร์ สามารถแสดงการคำนวณค่าความส่งผ่านได้ดังนี้
 <math>\mathcal{T} = e^{-\alpha \, x}</math>
ในที่นี้ <math>\alpha</math> คือ ค่าสัมประสิทธิ์การดูดกลืน <math>x</math> คือระยะทางที่แผ่มา
เนื่องจากแสงจะเกิดการสะท้อนที่พื้นผิว (รอยต่อ) ของวัสดุเชิงแสง ดังนั้นความส่งผ่านของวัสดุจึงเรียกว่า ความส่งผ่านภายใน และความส่งผ่านทั้งหมดรวมถึงส่วนรอยต่อจึงเรียกว่า ความส่งผ่านภายนอก
กฎของลัมแบร์ท–แบร์

กฎของลัมแบร์ท–แบร์  หรือยังรู้จักกันในชื่อ กฎของแบร์–ลัมแบร์ท (Beer–Lambert law) หรือ กฎของแบร์–ลัมแบร์ท–บูเก (Beer–Lambert–Bouguer law) หรือเรียกสั้น ๆ ว่ากฎของแบร์ (Beer's law) เป็นกฎที่กำหนดเรื่องการดูดกลืนของแสงโดยสสาร ชื่อของกฎมีที่มาจากโยฮัน ไฮน์ริช ลัมแบร์ท และเอากุสท์ แบร์ นักฟิสิกส์ชาวเยอรมัน และปีแยร์ บูเก (Pierre Bouguer) นักคณิตศาสตร์ชาวฝรั่งเศส
กฎของลัมแบร์ท–แบร์ (Lambert–Beer law) เป็นหลักการทางฟิสิกส์ที่อธิบายความสัมพันธ์ระหว่างความเข้มของแสงที่ถูกดูดกลืนโดยสสารกับความเข้มของแสงเริ่มต้น ความเข้มของแสงที่ผ่านสารจะลดลงตามความเข้มข้นของสารและระยะทางที่แสงเดินทางผ่าน ชื่อของกฎนี้มาจากนักวิทยาศาสตร์สามคน ได้แก่ โยฮัน ไฮน์ริช ลัมแบร์ท, เอากุสท์ แบร์ และปีแยร์ บูเก.
โอโซมัตสึคุง

โอโซมัตสึคุง (; โรมาจิ: "Osomatsu-kun") เป็นซีรีส์มังงะแนวสุขนาฏกรรม แต่งเรื่องและวาดภาพโดยฟูจิโอะ อากัตสึกะ ตีพิมพ์ในนิตยสาร"โชเน็งซันเดย์รายสัปดาห์"ของสำนักพิมพ์โชงากูกังตั้งแต่ปี พ.ศ. 2505 ถึง พ.ศ. 2512 ซีรีส์เป็นเรื่องราวของกลุ่มพี่น้องฝาแฝดหกคนที่มักก่อเรื่องวุ่นวายต่าง ๆ ได้รับการดัดแปลงเป็นซีรีส์อนิเมะโทรทัศน์ 2 ครั้งต่างกันในชื่อเรื่องเดียวกัน ครั้งแรกผลิตโดยสตูดิโอซีโรในปี พ.ศ. 2509 ครั้งที่สองผลิตโดยสตูดิโอปิเอโรในปี พ.ศ. 2531 ซีรีส์อนิเมะใหม่โดยสตูดิโอปิเอโร "โอโซมัตสึซัง" ออกอากาศตั้งแต่เดือนตุลาคม พ.ศ. 2558 เพื่อฉลองครบรอบ 80 ปีชาตกาลของอากัตสึกะ โดยมีมังงะดัดแปลงวาดภาพโดยมาซาโกะ ชิตาตะตีพิมพ์ในนิตยสาร"ยู"ของสำนักพิมพ์ชูเอชะตั้งแต่เดือนมกราคม พ.ศ. 2559
ในปี พ.ศ. 2507 อากัตสึกะชนะเลิศรางวัลมังงะโชงากูกังครั้งที่ 10 จากเรื่อง "โอโซมัตสึคุง"
บิเซนเต ฟอกซ์

บิเซนเต ฟอกซ์ กูเอซซาดา (2 กรกฎาคม พ.ศ. 2485 –) เป็นนักธุรกิจและนักการเมืองชาวเม็กซิโกซึ่งดำรงตำแหน่งประธานาธิบดีคนที่ 62 ของประเทศตั้งแต่วันที่ 1 ธันวาคม พ.ศ. 2543 จนถึง 30 พฤศจิกายน พ.ศ. 2549 เขาคือประธานาธิบดีของเม็กซิโกคนแรกที่ไม่ได้มาจากพรรคปฏิวัติแห่งชาติเม็กซิโก (พีอาร์ไอ) นับตั้งแต่ พ.ศ. 2472 โดยเขานั้นสังกัดพรรคก้าวหน้าเม็กซิโก (พีเอเอ็น) ซึ่งเป็นพรรคการเมืองฝ่ายขวา
ฟอกซ์ดำเนินนโยบายแบบการเมืองฝ่ายขวาเริ่มนำระบบเศรษฐกิจแบบเสรีนิยมใหม่มาใช้ในประเทศ รัฐบาลของเขามีความสัมพันธ์อย่างแน่นแฟ้นกับสหรัฐในสมัยของประธานาธิบดีจอร์จ ดับเบิลยู บุชซึ่งแตกต่างจากรัฐบาลก่อนหน้าในเม็กซิโกที่มีจุดยืนที่ขัดแย้งกับสหรัฐมาโดยตลอด รัฐบาลของเขาประสบความล้มเหลวในความพยายามเพิ่มภาษีเภสัชรวมถึงการสร้างสนามบินในภูมิภาคเต็กซ์โกโก นอกจากนี้เขายังขัดแย้งกับประเทศคิวบาภายใต้การนำของฟิเดล กัสโตร อีกด้วย การลอบสังหารดิกนา โอชัวซึ่งเป็นทนายความเพื่อสิทธิมนุษยชนใน พ.ศ. 2544 ทำให้รัฐบาลของเขาถูกตั้งคำถามในเรื่องของการละเมิดสิทธิมนุษยชนและความพยายามที่จะกำจัดมรดกของพรรคพีอาร์ไอ
ก่อนที่รัฐบาลของเขาจะหมดวาระไม่นาน เขาได้มีความขัดแย้งกับอันเดรส มานูเอล โลเปซ โอบราดอร์ประธานาธิบดีเม็กซิโกคนที่ 65 ซึ่งขณะนั้นโอบราดอร์ยังดำรงตำแหน่งเป็นนายกเทศมนตรีของเม็กซิโกซิตี โดยฟอกซ์และรัฐบาลพยายามถอดถอนโอบราดอร์ออกจากตำแหน่งนายกเทศมนตรีและขัดขวางไม่ให้โอบราดอร์ลงสมัครรับเลือกตั้งในการเลือกตั้งทั่วไปของประเทศในปี พ.ศ. 2549 นอกจากนี้ รัฐบาลของฟอกซ์ยังมีปัญหาขัดแย้งทางการทูตระหว่างประเทศเวเนซุเอลาและประเทศโบลิเวียอันเนื่องมาจากการสนับสนุนให้สร้างเขตการค้าเสรีแห่งทวีปอเมริกาซึ่งถูกคัดค้านโดยรัฐบาลของทั้งสองประเทศ ใน พ.ศ. 2549 พรรคพีเอเอ็นซึ่งนำโดยเฟลิเป กัลเดรอน อิโนโฆซาชนะการเลือกตั้งประธานาธิบดีซึ่งคะแนนนำโอบราดอร์เพียงเล็กน้อย โดยการเลือกตั้งครั้งนั้นถูกมองว่ามีการทุจริตจึงทำให้ประชาชนออกมาประท้วงทั้งประเทศ และในปีเดียวกันนั้นเกิดเหตุการณ์ความไม่สงบในรัฐวาฮากาซึ่งเป็นการประท้วงเพื่อขับไล่อูเอซิส รูอีซ ออร์ติสซึ่งเป็นผู้ว่าการรัฐวาฮากาในช่วงเวลานั้น รวมถึงยังเกิดการจลาจลที่ซานซัลบาดอร์อาเนโกซึ่งทำให้รัฐบาลของเขาถูกตัดสินโดยศาลสิทธิมนุษยชนระหว่างประเทศในทวีปอเมริกาว่ามีความผิดฐานละเมิดสิทธิมนุษยนชจากการปราบปรามผู้ประท้วงอย่างรุนแรงซึ่งความไม่สงบเหล่านี้ส่งผลให้ฟอกซ์เสียคะแนนความนิยมไปมาก อย่างไรก็ตามเขาได้รับการยอมรับในการรักษาเสถียรภาพทางเศรษฐกิจของประเทศและลดอัตราความยากจนของประเทศเม็กซิโกลงจากร้อยละ 43.7 ในปี พ.ศ. 2543 ลดลงเหลือร้อยละ 35.6 ในปี พ.ศ. 2549
เมื่อเดือนสิงหาคม พ.ศ. 2546 ฟอกซ์เยือนประเทศไทยอย่างเป็นทางการในฐานะแขกของรัฐบาลและเข้าร่วมการะประชุมเอเปคในปี พ.ศ. 2546 ที่ประเทศไทยเป็นเจ้าภาพ ซึ่งในขณะนั้นนายกรัฐมนตรีของไทยคือทักษิณ ชินวัตร
หลังจากที่เขาลงจากตำแหน่งประธานาธิบดี เขาได้กลับไปยังรัฐกัวนาฮัวโตอันเป็นบ้านเกิดของเขา เขามีส่วนร่วมในการพัฒนาศูนย์การศึกษา ห้องสมุด และพิพิธภัณฑ์บิเซนเต ฟอกซ์ซึ่งตั้งอยู่ในรัฐกัวนาฮัวโต เขายังเคยดำรงตำแหน่ประธานศูนย์กลางประชาธิปไตยนานาชาติ (ซีดีไอ) ซึ่งเป็นสมาคมของพรรคการเมืองฝ่ายขวากลางระดับนานาชาติ ต่อมาฟอกซ์ถูกขับออกจากพรรคพีเอเอ็นใน พ.ศ. 2556 หลังจากการรับรองการสมัครลงตำแหน่งประธานาธิบดีจากพรรคพีอาร์ไอในการเลือกตั้งทั่วไปของประเทศเมื่อปี พ.ศ. 2555
โยฮัน ไฮน์ริช ลัมแบร์ท

โยฮัน ไฮน์ริช ลัมแบร์ท (26 สิงหาคม 1728 – 25 กันยายน 1777) หรือ ฌ็อง-อ็องรี ล็องแบร์  เป็นนักคณิตศาสตร์ นักฟิสิกส์ นักเคมี นักดาราศาสตร์ และนักปรัชญาชาวเยอรมัน เขาเป็นที่รู้จักจากการคิดค้นเส้นโครงแผนที่ ประดิษฐ์สัญลักษณ์สำหรับฟังก์ชันไฮเพอร์โบลิก และพิสูจน์ว่าค่าพายเป็นจำนวนอตรรกยะ ผลงานเขียนหลักของเขา ได้แก่
ความดูดกลืน

ความดูดกลืน (absorbance) ในทางทัศนศาสตร์และสเปกโทรสโกปี เป็นปริมาณซึ่งบ่งชี้ว่าแสงจะอ่อนลงมากน้อยเพียงใดเมื่อผ่านวัตถุบางอย่างที่มีการดูดกลืนแสงเกิดขึ้น บางครั้งอาจเรียกว่า ความหนาแน่นเชิงแสง (optical density)
ในเคมีวิเคราะห์ ค่าความดูดกลืน "A"λ ของความยาวคลื่น λ อาจคำนวณได้โดย
 <math>A_\lambda = -\log_{10}(I/I_0)</math>
นั่นคือเป็นค่าลอการิทึมของอัตราส่วนระหว่างความเข้มแสงตกกระทบ <math>I_0</math> กับความเข้มแสงส่องผ่าน <math>I</math> และเพิ่มเครื่องหมายลบ เพื่อให้ค่าแสดงเป็นบวก ค่าความส่งผ่านจะลดทอนแบบทวีคูณ เมื่อเทียบกับระยะทางที่แสงแผ่ผ่าน ในขณะที่ค่าความดูดกลืนจะแสดงเป็นลอการิทึม และด้วยเหตุนี้จึงลดลงตามสัดส่วนของความยาวเส้นทางแสง ตัวอย่างเช่น หากความหนาของวัตถุที่มีความส่งผ่านเป็น 0.1 (ความดูดกลืนจะเท่ากับ 1) เพิ่มขึ้นเป็นสามเท่า ค่าการส่งผ่านจะเท่ากับ 0.13 = 0.001 ในขณะที่ค่าความดูดกลืนจะเพิ่มเป็นสามเท่า
เมื่อแสดงค่าความดูดกลืนโดยใช้ ค่าสัมประสิทธิ์การดูดกลืน α และความยาวเส้นทางแสง "L" แล้ว "αL" = -ln("I"/"I"0) ดังนั้น
 <math>A_\lambda = -\log_{10}(I/I_0) = -\frac{\ln (I/I_0)}{\ln 10} \simeq 0.434 \alpha L</math>
ค่าความดูดกลืนเป็นสัดส่วนกับความยาวเส้นทางแสงของเซลล์ตัวอย่างและความเข้มข้นของตัวอย่าง "C" ได้ว่า
 <math>A_\lambda = \alpha LC</math>
ซึ่งเรียกว่า กฎของลัมแบร์ท–แบร์ เมื่อใช้กฎนี้แล้ว ความเข้มข้นของสสารสามารถคำนวณได้จากเส้นโค้งการสอบเทียบ
วิธีการวัดค่า.
สามารถใช้เครื่องสเปกโทรโฟโตมิเตอร์ใช้ในการวัดค่าความดูดกลืนรังสีได้ โดยมีการใช้อุปกรณ์วัดที่มีแหล่งกำเนิดแสงและตัวตรวจจับที่แตกต่างกันขึ้นอยู่กับแถบความยาวคลื่นของแสงที่จะวัด
เมื่อทำการวัดค่าการดูดกลืนแสงของของเหลว ของเหลวมักจะถูกวางไว้ในเซลล์ควอทซ์ ในกรณีนี้ "I0" คือความเข้มแสงที่ส่องผ่านของเซลล์ว่าง และ "I" คือความเข้มแสงที่ส่องผ่านของเซลล์ตัวอย่าง
ความสะท้อน

ความสะท้อน (reflectance) ในทางทัศนศาสตร์ เป็นค่าที่แสดงว่าแสงหรือคลื่นแม่เหล็กไฟฟ้าที่ความยาวคลื่นค่าต่าง ๆ สามารถสะท้อนผ่านตัวกลางได้เท่าใด
นิยาม.
ให้ค่าฟลักซ์ส่องสว่างตกกระทบบนพื้นผิวเป็น <math>{\Phi}</math> และให้ฟลักซ์ส่องสว่างที่สะท้อนจากพื้นผิวนี้เป็น <math>{\Phi}_r</math> แล้วค่าการสะท้อนแสง R จะหาได้จากสูตรต่อไปนี้
<math>R=\frac{{\Phi}_r}{\Phi}</math>
นอกจากนี้ ให้ดรรชนีหักเหของตัวกลางคือ <math>n_0</math> ให้ดรรชนีหักเหของพื้นผิวที่สะท้อนแสงเป็น <math>n_1</math> แล้วค่าการสะท้อนแสง R เมื่อแสงตกกระทบในแนวตั้งฉากกับพื้นผิวจะคำนวณได้จากดังนี้
<math>R=\frac{(n_0-n_1)^2}{(n_0+n_1)^2}</math>
สัมประสิทธิ์การลดทอน

สัมประสิทธิ์การลดทอน (attenuation coefficient) หรือ สัมประสิทธิ์การดูดกลืน (absorption coefficient) เป็นค่าคงที่ซึ่งบ่งชี้ว่าตัวกลางชนิดหนึ่ง ๆ ดูดกลืนแสงได้มากน้อยเพียงใดเมื่อมีแสงผ่านเข้ามา ตามกฎของลัมแบร์ท–แบร์แล้ว ค่าความดูดกลืน ซึ่งหมายถึงค่าลอการิทึมของอัตราส่วนของความเข้มของแสงที่ผ่านตัวกลางเป็นระยะทางหนึ่งต่อความเข้มของแสงที่ตกกระทบ จะมีความสัมพันธ์เป็นสัดส่วนกับระยะทางที่ผ่าน และค่าสัมประสิทธิ์สัดส่วนนั้นก็คือสิ่งทีเรียกว่าค่าสัมประสิทธิ์การดูดกลืน
เวลาเขียนในสมการ สัญลักษณ์ <math>\alpha</math> มักถูกใช้เมื่อเขียนในรูปของ ลอการิทึมธรรมชาติ และ <math>\beta</math> มักถูกใช้เมื่อเขียนในรูปของลอการิทึมฐานสิบ นอกจากนี้แล้ว เมื่อสังเกตการดูดกลืนของสารละลาย จะใช้ค่าสัมประสิทธิ์การดูดกลืนโมลาร์ <math>\epsilon</math> ซึ่งเป็นค่า <math>\alpha</math> หรือ <math>\beta</math> ที่ผ่านการทำให้เป็นมาตรฐานด้วยความเข้มข้นโมลาร์หน่วยของสารละลาย
แนวคิดในทำนองเดียวกันยังใช้กับเรื่องคลื่นเสียง เรียกว่า ค่าสัมประสิทธิ์การดูดกลืนเสียง (sound absorption coefficient)
คำนิยาม.
สมมติว่าความเข้มของแสงก่อนเข้าสู่ตัวกลางคือ <math>I_0</math> แล้วความเข้ม <math>I</math> ของแสงหลังจากตกกระทบจะโดยใช้ค่าสัมประสิทธิ์การดูดกลืนแสง <math>\alpha</math>, <math>\beta</math> และ <math>\epsilon</math> จากกฎของลัมแบร์ท–แบร์ ได้ดังสูตรต่อไปนี้
 <math>I = I_0 e^{-\alpha x} = I_0 10^{-\beta x} = I_0 10^{-\epsilon cx}</math>
โดยที่ "x" คือระยะทางที่ผ่านสารตัวกลาง และ "c" คือเลขโมลของสารละลาย
และจะได้ว่า
 <math>\alpha = -\frac{1}{x}\ln\frac{I}{I_0},\quad
\beta = -\frac{1}{x}\log_{10}\frac{I}{I_0},\quad
\epsilon= -\frac{1}{cx}\log_{10}\frac{I}{I_0}</math>
ลัมแบร์ท

ลัมแบร์ท เป็นเสียงอ่านตามภาษาเยอรมันของคำว่า Lambert ซึ่งอาจเป็นชื่อหรือนามสกุลคน
อื่น ๆ.
ชื่อของกฎหรือทฤษฎีต่าง ๆ ที่ตั้งชื่อตามโยฮัน ไฮน์ริช ลัมแบร์ท